# Eduard Fernández i Serrano

Eduard Fernández i Serrano (Barcelona, 24 d'agost de 1964) és un actor català. Ha combinat treballs a teatre, cinema i televisió, i s'ha guanyat un creixent reconeixement i popularitat interpretant papers de perdedors (Smooking Room), antiherois (El método), personatges introvertits (Alatriste) o freds i amenaçadors (3 días). Al llarg de la seva carrera artística ha guanyat 5 Premis Gaudí i 4 Premis Goya.
Destaca en teatre el seu paper a Els Joglars durant quatre anys. També ha treballat amb La Fura dels Baus i Lluís Pasqual. Eduard Fernández va guanyar el premi Goya al millor actor per Faust 5.0 l'any 2002 i per Marco, la verdad inventada l'any 2025, i com a millor actor de repartiment per A la ciutat el 2004 i Mientras dure la guerra el 2020.

## Biografia

Abans d'actuar en teatre va estudiar mim i va fer algunes obres amb Els Joglars, va actuar al Teatre Lliure, i amb directors com Lluís Pasqual, Ariel García Valdés i Calixto Bieito. Va ser a mitjans dels anys 80 que va sortir en sèries de televisió i el 1994 va debutar en la pel·lícula Souvenir, que explicava la història d'un viatger japonès i una hostessa. El 1999 i gràcies a la seva actuació en el thriller Los lobos de Washington, l'actor va ser candidat al Goya com a millor actor revelació.
Dos anys més tard, es va convertir en el millor actor principal per la pel·lícula Faust 5.0, una producció de terror, on va estar acompanyat de Miguel Ángel Solá i Najwa Nimri. Posteriorment, va sorprendre una altra vegada en ser el millor actor de repartiment per En la ciudad. Per la seva participació a Son de Mar, va guanyar el premi Goya. Del 2004 destaquen pel·lícules com Cosas que hacen que la vida valga la pena i un any després El Método. També ha estat en Hormigas en la boca, novament de Cesc Gay, Eduard va estar a Ficció on va estar acompanyat de Javier Cámara.
Li va donar vida a Sebastián Copons a Alatriste del 2007, una pel·lícula que va ser adaptat del famós personatge literari d'Arturo Pérez Reverte amb Viggo Mortensen. Els seus més recents treballs han estat Tres dies amb la família del 2009, on el seu personatge era part d'una família fracturada que es reunia després de la mort del cap de família. D'aquest mateix participa en pel·lícules com Amores locos. Va estar en Luna caliente al costat de Thaïs Blume, i també en La Mosquitera el 2010, on el seu personatge patia una crisi familiar al costat de l'actriu Emma Suárez.

## Filmografia
### Cinema

| Llargmetratges 1994: Souvenir 1999: Los lobos de Washington 1999: Zapping 2000: El portero 2001: Son de mar 2001: La voz de su amo 2001: Faust 5.0 2002: El embrujo de Shanghai 2002: Smoking room 2003: A la ciutat 2003: El misterio Galíndez 2004: Cosas que hacen que la vida valga la pena 2005: El método 2005: Obaba 2005: Hormigas en la boca 2006: Alatriste 2006: Ficció 2008: 3 días 2008: La noche que dejó de llover 2008: El vestido 2008: Che: Guerrilla 2009: Tres dies amb la família 2009: Amores locos 2009: Flors negres 2009: Luna caliente 2010: Pa negre 2010: Biutiful 2010: La mosquitera 2011: La piel que habito) 2011: 14 d'abril. Macià contra Companys 2012: Como estrellas fugaces 2012: Una pistola a cada mà 2012: Miel de naranjas 2012: The Pelayos 2013: Todas las mujeres 2013: Gente en sitios 2013: Murieron por encima de sus posibilidades 2013: El Niño 2013: "Decalç sobre la terra vermella 2014: Marsella 2016: El hombre de las mil caras 2016: Ovidi, el making off de la pel·lícula que mai es va fer 2018: Todos lo saben 2019: La hija de un ladrón 2019: Mientras dure la guerra 2021: Mediterrani (pel·lícula de 2021) 2022: Les línies tortes de Déu 2024: El 47 2024: Marco, la verdad inventada | Curtmetratges 1998. Déjeme que le cuente 2003. La simetría |

### Televisió

* 1985-1986. Planeta imaginari
* 1987. El bigote de Babel
* 1989. Ya semos europeos
* 1992. Orden especial
* 1994. Poble Nou
* 1995. ¡Vaya día!
* 1995. Pedralbes Centre
* 1995. Estació d'enllaç
* 1997. Nova ficció
* 1997. El show de la Diana
* 1998. Laura
* 1998. Dues dones
* 2000. Andorra, entre el torb i la Gestapo
* 2000. Sota el signe de...
* 2001. El comisario
* 2010. Todas las mujeres
* 2010. La princesa de Éboli
* 2013. Descalç sobre la terra vermella
* 2024. Mano de hierro

## Premis i nominacions

* Premi Barcelona de Cinema a millor actor per Ficció (2007)
* Premi Unió d'Actors a millor actor de repartiment per A la ciutat (2003)

### Premis Gaudí

| Any | Categoria | Pel·lícula | Resultat |
| 2010 | Millor actor | Tres dies amb la família | Nominat |
| 2011 | Millor actor | La mosquitera | Guanyador |
| 2013 | Millor actor secundari | Una pistola a cada mà | Guanyador |
| 2014 | Millor actor | Todas las mujeres | Nominat |
| 2015 | Millor actor secundari | El niño | Guanyador |
| 2017 | Millor actor | El hombre de las mil caras | Guanyador |
| 2019 | Millor actor secundari | Todos lo saben | Nominat |
| 2020 | Millor actor | La hija de un ladrón | Nominat |
| 2020 | Millor actor secundari | Mientras dure la guerra | Nominat |
| 2022 | Millor actor | Mediterráneo | Nominat |
| 2023 | Millor actor secundari | Los renglones torcidos de Dios | Nominat |
| 2024 | Millor actor | El 47 | Guanyador |

### Premis Goya

| Any | Categoria | Pel·lícula | Director | Resultat |
| 2000 | Millor actor revelació | Los lobos de Washington | Mariano Barroso | Candidat |
| 2001 | Millor actor | Faust 5.0 | Álex Ollé Isidro Ortiz Carlos Padrisa | Guanyador |
| 2001 | Millor actor secundari | Son de mar | Bigas Luna | Candidat |
| 2004 | Millor actor secundari | A la ciutat | Cesc Gay | Guanyador |
| 2005 | Millor actor | Cosas que hacen que la vida valga la pena | Manuel Gómez Pereira | Candidat |
| 2006 | Millor actor | El método | Marcelo Piñeyro | Candidat |
| 2011 | Millor actor secundari | Biutiful | Pedro Almodóvar | Candidat |
| 2013 | Millor actor | Todas las mujeres | Mariano Barroso | Candidat |
| 2014 | Millor actor secundari | El Niño | Daniel Monzón Jerez | Candidat |
| 2017 | Millor actor | El hombre de las mil caras | Alberto Rodríguez Librero | Candidat |
| 2019 | Millor actor secundari | Todos lo saben | Asghar Farhadi | Candidat |
| 2020 | Millor actor secundari | Mientras dure la guerra | Alejandro Amenábar | Guanyador |
| 2021 | Millor actor | Mediterráneo | Marcel Barrena | Candidat |
| 2025 | Millor actor | Marco, la verdad inventada | Aitor Arregi i Jon Garaño | Guanyador |

## Referències

* ↑ 3 días. Ressenya a muchocine.net Arxivat 2008-10-11 a Wayback Machine. (castellà)
* ↑ 3 días. Ressenya a Notas de cine Arxivat 2013-07-10 a Wayback Machine. (castellà)
* ↑ «Amenábar i «Los otros», grans guanyadors dels Goya», 04-02-2002. Arxivat de l'original el 2020-01-26. [Consulta: 26 gener 2020].
* ↑ «Nit històrica i amb talent català als Goya: 'El 47' i 'La infiltrada' guanyen ex aequo el premi a la millor pel·lícula», 09-02-2025. [Consulta: 12 febrer 2025].
* ↑ «Eduard Fernández, Mejor Actor de Reparto en los Goya 2004». [Consulta: 26 gener 2020].
* ↑ «Eduard Fernández, ausente en los Goya para recoger su premio al mejor actor de reparto», 25-01-2020. [Consulta: 26 gener 2020].
* ↑ «Biografía d'Eduard Fernández i Serrano» (en castellà). biografias. [Consulta: 22 febrer 2014].
* ↑ Zas Marcos, Mónica. «Como actor no puedo juzgar a mis personajes, ni siquiera a Millán Astray», 26-09-2019. [Consulta: 26 gener 2020].

## Enllaços externs

* Eduard Fernández a Teatre Nacional Arxivat 2007-10-27 a Wayback Machine. (català)
* Eduard Fernández a La Higuera (castellà)